
STUEFUGLENE 

43. Argang marts isss nr. s 


Røde og grønne unger af Pennantparakit. 

Blandt opdrættere af Pennantparakitter hersker der nogen usikker¬ 
hed om, hvor mange racer der egentlig eksisterer af denne skønne art 
og det er sikkert ikke mange opdrættere, der er klar over, om det er 
den »Lille Pennant« eller den »Store Pennant«, der har grønne eller 
røde unger, når disse kommer ud af redekassen. 

Det vil derfor formentlig være af interesse at få klarhed over disse 
forhold og det skal forsøges her at udrede de forhold, der har betydning 
i denne sag. 

For det første findes der flere racer af denne art, end de to såkaldte 
»Lille« eller »Stor Pennant«, nemlig: 

1. NORDLIG PENNANTPARAKIT - Platycercus elegans nigrescens - 
der er den mindste af racerne, den har et kraftigt næb og dens røde 
farve er den mørkeste af alle racernes. Den lever i det nordligste 
Queensland og færdes især i Bellenden Kerr-bjergkæden og de tilgræn¬ 
sende kystområder. Det er den form, som af liebhavere og opdrættere 
kaldes »Lille Pennant«; på engelsk hedder den Northern Crimson Ro- 
sella. 

2. PENNANTPARAKIT - Platycercus elegans elegans - 

det er den nominelle form, der betegnes som »Stor Pennant« herhjem¬ 
me, men der ses dog fugle i ret varierende størrelser, ligesom de en¬ 
kelte eksemplarers farver også kan være ret forskellige. Dens opholds¬ 
område omfatter det sydlige Queensland, det østlige Ny-Sydwales, Vic¬ 
toria og det yders te sydøstlige Syd-Australien. Englænderne kalder den 
Crimson Rosella, Pennant's Parakeet eller Lowry. 

3. KÆNGURUØENS PENNANTPARAKIT - Platycercus e. melanoptera - 
hører også til den store race og ligner iøvrigt normalformen P. e, e/e- 
gans så meget, at den kun tvivlsomt kan skelnes fra denne. Den lever 
og siges kun at forekomme på Kangaroo Island - det engelske navn for 
Kænguru-øen - som ligger syd for St. Vincent-bugten, på hvis østlige 
side den store australske by Adelaide er beliggende. Denne form kalder 
englænderne Kangaroo Crimson Rosella, 

Og som underart til Pennantparakitten hører efter nyeste nomenkla¬ 
tur også 

4. ADELAIDEPARAKIT - Platycercus elegans adelaide - 

der er lidt mindre end Pennantparakitten, men som alligevel hører til 
den store race. Den forekommer kun i Syd-Australien i områder i nær¬ 
heden af Adelaide. Dens engelske navn er Adelaide Rosella. 





126 


For fuldstændighedens skyld skal blot nævnes, at en australier ved 
navn Ashby i 1917 foreslog endnu en underart udskilt under navnet 
Platycercus elegans fleurieuensis, men i Peters Checklist betragtes den¬ 
ne form som værende identisk med Adelaideparakitten. 

Nu må det dog særligt fremhæves, at der i Europa næppe findes ret 
mange par af ren race af hverken den ene eller anden form af Pennant- 
parakitterne. Gennem utallige krydsninger af disse fugle i fangenskab 
er den blanding af racerne opstået, som har bevirket, at »Lille Pen- 
nant« er blevet større og har fået en lysere rød farve end fuglene har i 
det nordligste Queensland, samt at den »Store Pennant« er blevet min¬ 
dre, men næppe mørkere i farven end fuglene i de sydligste dele af Au¬ 
stralien. 

Når vi så vil se på den farve, som Pennant-unger har, når de forlader 
reden første gang i naturen, så skal det særligt betones, at kun den 
lille form med den meget mørkt røde farve - P, e. nigrescens - fra det 
nordligste Queensland normalt har unger, der kommer røde ud af re¬ 
den. 

Allerede formerne fra lidt sydligere egne, som f. eks. det mellemste 
Queensland - og det vil sige fugle, som både er mindre af størrelse og 
har mere mørk rød farve end den almindelige Pennantparakit - forla¬ 
der reden i grøn ungedragt. Det samme gælder normalt for alle racer 
fra endnu sydligere egne, altså det sydlige Queensland, Ny Sydwales, 
Victoria og Syd-Australien. Den »ægte« lille og meget mørkt røde Pen¬ 
nantparakit - P. e. nigrescens - har altså et meget lille opholdsområde i 
forhold til de øvrige racer og er bl. a. også derfor en så stor sjælden¬ 
hed, at der næppe findes ret mange racerene par i Europa. 

Nu vil man så fuldt berettiget kunne spørge: Jamen hvordan går det 
da til, at der alligevel kommer røde Pennant-unger ud af redekasserne 
hos fuglene i fangenskab? - Skyldes det udelukkende raceblandingen, 
eller kan også andre årsager have betydning i denne sag? 

Ja, der synes virkelig at være i hvert fald et meget interessant for¬ 
hold, som spiller en meget stor rolle for udviklingen af farve i fugle¬ 
ungers fjerdragt, der må komme i betragtning, når man vil forsøge at 
komme til klarhed over, hvorfor der også kommer røde Pennantunger 
ud af rederne i vore volierer. 

Lad os da se lidt på, hvad der foregår, efter at ungernes dundragt er 
under udvikling og den første fjerdragt er ved at blive dannet. Denne 
første fjerdragt udvikles som bekendt på et ret tidligt tidspunkt i 
ungens tilværelse i redekassen. Så snart denne fjerdannelsesproces er 
afsluttet, bliver ungens evne til at danne fjer »omstemt«, så der deref¬ 
ter kun kan dannes fjer som de voksne fugles. Skønt denne »voksen- 
fjerdragt« ikke skal bruges, før ungens første fjerdragt er »slidt op« 
og fældes, hvilket sker efterhånden og varer nogle uger til flere måne¬ 
der (først når ungedragtens sidste fjer er fældet er ungen udfarvet), 
sker »omstemningen« i evnen til at danne fjer altså på et meget tid- 

ligere tidspunkt, og grunden dertil er, at den skal være klar til brug, 
så snart den allerførste enkelte fjer i fuglens voksne fjerdragt skal ud¬ 
vikles. 

Og nu kommer det mest interessante: Det er nu efter mange års stu¬ 
dier og eksperimenter konstateret, at den omtalte »omstenming« for 
det første sker meget hurtigt, nemlig i løbet af få timer, muligvis end¬ 
da på endnu kortere tid og for det andet, at den sker få timer efter 
den normale udviklingsalder for ungens første fjerdragt. 



Dette har vide perspektiver, for når omstemningen sker så hurtigt 
og når den sker straks efter det normale tidspunkt for fjerdannelsens 
begyndelse til ungedragten - hvad så, dersom der af en eller anden 
grund sker en forsinkelse af ungedragtens udvikling? - Ja, så sker der 
det, at ungedragten slet ikke kommer til udvikling og de fjer, som un¬ 
gen får som dens første, f. eks. ikke får den normale farve, men kom¬ 
mer til at ligne de voksne fugles fjer; kort sagt, ungedragten »springes 
over«. Og dette betyder for Pennantparakitter, at ungernes grønne fjer 
ikke kommer til udvikling, men fremkommer som røde fjer, og der 
kommer altså røde unger ud af redekassen i stedet for grønne. 

Men hvad kan nu bevirke en forsinkelse af den normale udvikling af 
fjerene? - Ja, hvad forårsager en normal udvikling og hvad er årsager¬ 
ne til, at nogle unger udvikles særlig godt og andre udvikles dårligt 
eller langsommere end andre? - Derom hersker der vist ingen tvivl, det 

skyldes i allerhøjeste grad fuglenes leveforhold, når der da ikke er tale 
om arvelige belastninger, men så er der jo ikke tale om normale fugle. 

Uegnet foder, for lille fodermængde, for lidt varieret foder, mangel 
på nødvendige stoffer i foderet, mangel på lys og frisk luft, for små 
pladsforhold, for store kuld, forældrenes utilstrækkelige kondition el¬ 
ler den ene af forældrenes død i opmadningsperioden og meget mere 
er blot eksempler på alt det, som som sætter fugleunger tilbage i ud¬ 
vikling og dette gælder naturligvis også fjerudviklingen. 

Der.som denne forsinkelse af udviklingen nu er sket forinden om¬ 
stemningen af fjerdannelsen finder sted hos Pennant-unger, så bliver 
de unger, som skulle have været grønne ved normal udvikling, altså 
røde. 

Der er - som allerede nævnt - gjort en mængde forsøg gennem flere 
år for at få klarhed over dette forhold, og man har ved at mærke halv¬ 
delen af et ungekuld og forhindre, at disse unger blev madet lige så ofte 
som kuldets anden halvdel og ved at gøre dette i et meget stort antal 
tilfælde (et uhyre stort tålmodighedsarbejde, der naturligvis også med¬ 
førte adskillige tab) med sikkerhed konstateret, at en forsinkelse af 
ungers udvikling på det kritiske tidspunkt, altid medfører, at ungedrag¬ 
ten springes over. 

Det er ligeledes sikkert konstateret, at en forsinkelse af ungers ud¬ 
vikling på dette tidlige stadium af deres tilværelse, ikke senere kan 
indhentes for de allerflestes vedkommende. Kun ganske undtagelsesvis 
bliver de udviklingshæmmede unger lige så sunde, kraftige, vitale og 
forplantningsdygtige, som de ikke hæmmede unger bliver. Dette gælder 
dersom hæmningen i udvikling har varet i 8-10 dage, en gansice kort¬ 
varig hæmning, f. eks. af kun en enkelt dags varighed, men foretaget 
netop på det kritiske tidspunkt for fjerudviklingens omstemning, har 
derimod ingen bemærkbar indflydelse på ungernes senere udvikling, 
men har alligevel bevirket, at ungedragten blev sprunget over. 

Modsat af, hvad adskillige liebhavere, opdrættere og især fuglehand¬ 
lere hidtil har ment og navnlig de sidste hævdet, fremhæver de viden- 
skabsmænd og opdrættere, som har gjort de nævnte forsøg og eksperi¬ 
menter, at Pennantunger, der har haft grøn ungedragt, er de sundeste, 
kraftigste og mest modstandsdygtige, samt at de leverer deres ejer det 
bedste bevis på, at de er plejet rigtigt i hele deres udviklingsperiode, 
ligesom deres forældre har været det. 

Disse idealister hævder endvidere, at det i alle tilfælde må tilrådes 
fuglevenner, som agter at anskaffe sig Pennaniparakitter, at de fore¬ 
trækker unger i grøn ungedragt, eller fugle, der har haft en sådan, hvis 
man kan få dette konstateret, da man med nogenlunde sikkerhed kan 
gå ud fra, at disse fugle har en god konstitution, hvad man derimod 
ikke altid kan for de røde ungers vedkommende, dersom de da ikke 
netop er af den lille, mørkerøde og sjældne nordlige race, Platycercus 
elegans nigrescens, dens unger er nemlig og skal være røde ved udflyv¬ 
ningen. Avn, 

MAINASTÆRENE - Acridotheres 

er meget elegante arter og der findes ikke så få af dem. De hører til 
Indiens, Kinas og de nærliggende øers fauna. De er meget livlige, for¬ 
holdsvis langbenede og af type meget oprejst; halen er ikke særlig 
lang, hvorimod vingerne er lange, de har 10 håndsvingfjer, 2., 3. og 4. 
vingefjer er de længste og de er ret tilspidsede, de korteste, 1. og 10., 
er næppe mere end halvt så lange som de længste. Halen består af 12 
fjer, der er svagt afrundede i spidsen. Næbbet er ret langt og ovemæb- 
bet kun ganske svagt buet mod spidsen, der er ingen næbbørster og 
flere af arterne har nøgne hudpartier omkring øjnene. 

2. Ufermaina. 

Acridotheres ginginianus (Lath,) 



Engelsk: Indian Mynah. Tysk: Ufermaina, Gangamaina. 
NOMENKLATUR: Gingi Trush Lath., Gen. Syn. II pt. I p. 144 (1787). 
Turdus ginginianus Lath., Ind. Orn. Ois d'Afr. II pi. 95 fig. 2 1800. Gra- 
cula grisea Daud. 1800. Gracula ginginiana Daud.. Acridotheres grisens 
Bonn. 1823. Acridotheres ginginianus Bonn. 1823. Pastor grisens Wagler 
1827. Pastor mahrattensis Royle 1839. Pastor ginginianns Blyth 1843. 
Hetærornis ginginianns Gray 1847. Acridotheres ginginianns Sharpe, 
Cat. of B. 1890. 

FARVEBESKRIVELSE: 

3 og $: Lys skifergrå på underryg, bug og bryst, samt på kroppens og 
halsens sider; på brystmidte og bug er der et rødligt skær; baghals og 
overryg er mørkere gråbrune til brunlige; hovedet er sort; underhale- 
dækfjer er nærmest hvide; hale- og svingfjer sortbrune; håndsvingfje- 

rene med isabelfarvet basis og halefjerene med hvide spidser. Iris rød¬ 
lig, det ubefjerede øjenområde er lyst kødfarvet. Næb orange med hvid 
spids. Ben orange eller gule. 

Længde: 210 mm. Vinge 125 og Hale 66 mm. 

UDBREDELSE: Nord- og Mellemindien, Afghanistan. Naturligvis hen¬ 
viser dens navn til dens yndede opholdssted flodsænkningerne og de 
stejle flodskrænter, hvor den også bygger sine reder i hulheder i skræn¬ 
terne, disse huler forer den med fjer og lægger 7-8 æg, som den ruger 
på ca. 14 dage. 

I FANGENSKAB, hvor man ofte ser den på udstillinger har jeg 1964 
truffet opdræt af den. Den var udstillet som Mainastær, det kunne for¬ 
svares, men så var der tilføjet det latinske navn for Brun Myna, Acru 
dotheres fuscus, i hvilket navn der iøvrigt var en forvirrende trykfejl, 
da et f havde sneget sig ind i stedet for et d. 

Fuglene var meget smukke, og det var netop Ufermaina, den meget 
mørke varietet, og der var 4 unger, meget smukke, udstillet af opdræt¬ 
teren Emilius Pedersen, Sædder. Desværre ophørte denne dygtige, men 
også heldige fugle ven med arbejdet med denne og mange andre stære¬ 
arter, og i virkeligheden mangler vi i vores hobby folk som ville holde 
frugt- og insektædende fugle, altså blandt andet stære, og man må jo 
se i øjnene, at de muligheder, som de mange fugleholdere har, ikke er 
egnede for disse i virkeligheden dejlige og interessante fugle. Dels er 
de store og kræver ret store bekvemmeligheder, de egner sig på grund 
af deres udtømmelser ikke til stue, og så har mange med friluftsvolierer 
mere interesse for papegøjer - og endelig er det ikke fugle, man kan 
holde flere arter i samme voliere uden risiko. Alligevel, selv om man 
skulle ofre et par mindre volierer, så synes jeg det kommer igen ved 
den glæde man kan have af iagttagelsen af de intelligente og morsom¬ 
me dyr 

Den er nok en noget farlig fugl at have sammen med andre hvis den 
vil yngle, den er meget hurtig og hugger meget hårdt - det er betyde¬ 
ligt hårdere end man venter, og så holder den fast, den kan trække et 
helt stykke kød ud af hånd eller arm - derfor pas på. 

3. Brun Maina. 

Acridotheres fuscus Blyth 
Engelsk: Brown Mynah. Tysk: Braun Maina. 

NOMENKLATUR: Pastor fuscus Wagl. 1827, Syst. Av. Pastor, sp. 6. Mai¬ 
na cristatelloides Hodgs. 1836. Acridotheres fuscus Blyth 1844. Acrido¬ 
theres cristatellus Blyth 1844. Acridotheres griseus Blyth 1846. Gracula 
cristatella Sundew. 1846. Pastor mahrattensis Grya 1846. Hetærornis fu- 
sca Gray 1847. Pastor cristat ellus Bp. 1850. Acridotheres cristatelloides 
Cab. 1850. Acridotheres fuscus Sharpe, Cat. of B. 1890. 

FARVEBESKRI VELSE: 

5 og 9: Hoved og strube sorte (undertiden med blågrønt skær). Krop- 

pens underside gråbrun, oversiden mørkere brun; underhaledækfjer 
hvide; arm- og håndsvingfjerene broncefarvede brunlige, hvidlige ved 
roden (danner vingespejl). Halefjerene mørkebrune med hvide spidser. 
Iris gul; næb mørkt blågråt på underste halvdel, spidsen orangegul; 
den nøgne hud omkring øjet gullighvid. Ben orangegule. 

Længde 190 mm. Vinge 110 mm. Hale 65 mm. 

UDBREDELSE: Himalaya området. Nord- og Mellemindien, Assam, Bir- 
ma og Malacca. På øerne forekommer den ikke. 

I det sydlige Indien findes en lokalrace, der er en del større: 

Længde 250 mm. Vinge 125 mm. Hale 75 mm. A. mahar at tensis, den har 
gråblå øjne og lysegule ben. 

Begge disse to arter lever mere i fugtige skovområder og ruger for¬ 
trinsvis i hule træer og de søger ofte ind i nærheden af beboede steder. 
Selv om hovedfoderet er insekter, så indtager de dog en del både frugt, 
grønt og frø. 

Den synes kun at lægge 4-5 æg, der er grønligblå, og den ruger 13-16 
dage. 

I FANGENSKAB forekommer den mindste form også nu og da, jeg 
ved ikke af nogensinde at have set den større fra Sydindien. 

1854 var den i Zoo Amsterdam. 1893 indført til Zoo i Berlin, hvor den 
ynglede i en stærekasse, som den polstrede med alle mulige bløde stof¬ 
fer og den lagde 3 æg på hvilken begge køn rugede. 1 unge, men parret 
gav næste år 2 kuld. 


Walther Langberg 60 år 13. marts 1968. 

En af veteranerne indenfor det danske fugleliebhaveri, Walther Lang¬ 
berg fylder den 13. marts 60 år. Sikkert til forbavselse for dem, der 
ikke vidste det. Når man ser ham, har man nærmest indtryk af en me¬ 
get velbevaret 50 åring. Han har også bevaret en ungdommelig begej¬ 
string for fuglesagen gennem de mange år, den har haft hans interesse. 
Jeg kan endnu huske vort første møde i 1928 eller 1929. Langberg kom 
til mig for at købe nogle undulater. Det var ikke hans allerførste, han 
havde to par i forvejen, men dog nogle af de første. Og, siger Langberg, 
jeg har aldrig været uden undulater siden den gang. En rekord, som 
sikkert ikke kan slås af nogen anden dansk undulatmand i dag. Appetit¬ 
ten vokser mens man spiser, og det gjorde også Langbergs undulatin¬ 
teresse og -opdræt. T dag står han uden diskussion som den førende 
skandinaviske undulatopdrætter, og jeg kan vist trygt sige, også som 
den førende på Kontinentet. Bedre undulater end Langbergs finder man 
næppe udenfor England, hvorfra hans fugle stammer. Det er ikke så 
få kostbare avlsfugle han i årenes løb har importeret, ofte hjembragt 
fra sine rejser, og hvilket er ligeså vigtigt, han har forstået at udnytte 
sit materiale gennem dygtigt og målbevidst opdræt. Også som formand 
for DUK har han gjort en stor indsats for at vække interesse for spor- 


132 


ten og bidraget til at lære andre opdrættere hvordan en. udstillingsfugl 
skal se ud. 

Det er glædeligt, at han har dannet skole. Hans eksempel er fulgt af 
nogle yngre opdrættere, der i de senere år også har hjembragt gode 
fugle og i dag virkelig er »godt med på den«, både hvad kendskab og 
fuglenes kvalitet angår. 

Ikke mindst som udstillingsdommer har han bidraget til at højne 
kendskabet til det rationelle opdræt og jeg kan af egen erfaring bevid¬ 
ne, at han ikke alene er en kyndig, men også ualmindelig samvittigheds¬ 
fuld dommer. Jeg han endnu en livlig erindring af undulatudstillingen 
i Mainz, hvor Langberg og jeg fungerede som dommere og hvor den 
tyske undulatforening DWV tog sine første meget vaklende skridt som 
udstillingsarrangør i moderne betydning. Man havde endnu en meget 
tåget opfattelse om benyttelsen af udstillingsbure. I mange bure så 
man 2-3 fugle, grønne, blå, gule, hanner og hunner, voksne og uudfar- 
vede unger mellem hinanden i samme bure. Bedømmelsen skete den 
gang efter pointsystemet. Fuglenes kvalitet var meget lav, der var må¬ 
ske 5 eller 6 fugle, der bar spor af den engelske udstillingstype, men 
opgaven syntes ret håbløs. Vi tog imidlertid fat, med min kone som se¬ 
kretær, og arbejdede os gennem materialet, ca. 250 fugle, der alle skulle 
bedømmes individuelt. 

Sagen tog 16 timer, og til sidst var der nogle hvidblå hanner tilbage, 
som opnåede 60-65 point. Jeg syntes jo ikke de var arbejdet værd, og 
at vi kunne give dem nogenlunde samme point over hele linien. Men 
nej, Langberg bedømte dem alle nøje enkeltvis. 

Bagefter fik vi endnu svare på en del udstilleres spørgsmål hvorfor 
den ene måske fik 1 point mere end en anden o. s. v. Det hele var et 
mareridt, som jeg sent skal glemme. Men takket være Langbergs - ikke 
min - energi, stod vi der alligevel med en god samvittighed. 

Denne episode belyste klart for mig Langbergs kolossale energi og 
pligttrohed. Siden den gang er jo forholdene forandret. De tyske ud¬ 
stillinger i dag arrangeres på intemationel måde og med ægte tysk grun¬ 
dighed. Ved besøg på mange af de største engelske udstillinger har 
Langberg jo yderligere sat sig ind i undulatbedømmelsen, som faktisk 
ikke er så ligetil. Jeg har indgående beskæftiget mig med Langbergs 
arbejde for undulatsagen, men han er jo på ingen måde ensidig. 

Foruden undulaterne har navnlig papegøjer og pragtfinker hans store 
interesse. Antallet af arter, han i årenes løb har opdrættet med frem¬ 
gang, er meget stort, og det ville føre for vidt at omtale dem alle. (Jeg 
tror nu heller ikke Langberg selv kan huske alle). Stor sensation vakte 
hans opdræt af Grå Jaco, om hvilket en udførlig artikel fremkom i bla¬ 
det. Men det er navnlig med opdrættet af australske parakitter han har 
været fremgangsrig. Jeg skal nævne nogle i flæng: Rødvinget, Stanley, 
Mangefarvet, Gul Sangparakit, Glansparakit (Splendid), Turkis, Blå¬ 
vinget og^Prydparakit (Elegant) og nu senest Kakariki. Desuden blå 
Alexanderparakit. 

Også flere pragtfinker har han opdrættet med held. Der er i hvert 
tilfælde tre arter, som er første opdræt i fangenskab, Bomeo Bronce- 
finke (L. fuscans), Perlehalsamadine (O. caniceps) og Peales Papegøje- 
amadine. Desuden en række danske førsteopdræt: Hvidbrystet Sivfinke, 
Stribet Astrild (P. striata), Violetbuget Granatastrild, Coloria Pape- 
gjeamadine. Af andre vanskelige arter kan nævnes Gul- og Brunbrystet 
Sivfinke, Tomastrild, Malet Astrild, Ringastrild, begge racer, og mange 
andre. Hans rekord er ikke nem at slå. 

Tyskerne siger, at en fremgangsrig opdrætter må have tre store G: 
Geduld, Gliick, Geld, altså tålmodighed, held og penge. Af disse er de 
to førstnævnte de vigtigste, men selvfølgelig er også det tredie en be¬ 
tingelse, for at erhverve de sjældne arter. Hertil ville jeg føje erfaring 
og sans for dyr, eller det engelske gartnere kalder »the green finger«, 
den grønne finger, evnen til at få planter til at gro og trives. Der fin¬ 
des ikke et tilsvarende rammende udtryk for dyreopdræt, men utvivl¬ 
somt har Langberg den tilsvarende egenskab. Flittig, energisk og ini¬ 
tiativrig går han ind i et nyt decennium og hans mange venner sender 
ham sikkert sammen med mig på hans runde fødselsdag, deres venlige 
tanker og ønsker om fortsat fremgang. Curt af Enehjelm, 

Walther Langberg 60 år. 

Så vidt jeg husker, har jeg vedrørende Langberg aldrig afgivet noget 
skriftligt - selv om jeg, som mange af mine tilhørere, vil kunne bevidne, 
at jeg ofte har omtalt ham ■ og for ikke at blive misforstået, altid for¬ 
delagtigt. Da jeg undersøgte årsagen til, at jeg ikke tidligere har skre¬ 
vet om ham, faldt det mig ind, at den almindeligt anvendte præsenta¬ 
tionssætning for en helt ny mand eller kvinde i faget lyder: den kendte 
skuespiller, eller musiker N. N o. s. v Så er det læsernes eller tilhører¬ 
nes fejl, hvis De ikke kender den meget kendte o. s. v. Man anvender 
ikke den samme vending om f. eks. Poul Reumert eller Wandy Tworek - 
og sådan er det faktisk med Langberg. 

Langberg er her bare - og enhver kender ham, ikke alene som den, 
der altid tager en masse præmier, men som den sportskammerat, der 
har været med til at gøre danske opdræt og fuglehold kendt ud over 
landets grænser - og i det stykke har jeg vældig respekt for ham og 
hans viden. 

Jeg har fulgt Langbergs udvikling, ihvertfald over 30 år, da han som 
lille liebhaver måtte skille sig ved værdsatte fugle for at skaffe midler 
til andre - da hans sprogkundskaber endnu lå latent i ordbøgerne - og 
da hans viden om fugle vel var nogenlunde ordinær. Derfor virker det 
stærkt, når man idag ved, at hans ornitologiske viden ikke er til at 
skyde igennem og at han har en endog særdeles omfattende korrespon¬ 
dance med udlandet på hovedsprogene. Han er »self made« • anerkendt, 
men alligevel den gamle kammerat, når det gælder hjælp, som kan gav¬ 
ne. 

Det så VI senest ved dommeraspirantkurset, hvor han var den, som 
selv om det kun havde været nødvendigt at ofre 2 søndage, kom 5 af 
de 7 dage - og øste ud af sin viden. 

Men det Langberg ved, har og kan, har kostet noget, og han ved, »at 
det som man ikke gør en personlig indsats for, er værdiløst«, det mis¬ 
forstås ofte, når han ikke vil slippe fugle midt i nogle forsøg - eller 
nægte at sælge, når han ikke mener det kan gavne. Mauige, som virke¬ 
lig er interesserede - og vil arbejde videre, kan takke ham for, at han 
førte gode og sjældne fugle til landet, og ikke alene overlod dem værdi¬ 
fuldt avlsmateriale, men også hvad der er mere værdifuldt, vejledede 
procelyterne, så de fik noget ud af det. 

Jeg havde gerne haft et nøjere samarbejde med Langberg også i »For¬ 
eningen for Fuglevenner«, hvor vi ser alt for lidt til ham, men så må 
vi glæde os over, at han gør et så voldsomt og påskønnelsesværdigt ar¬ 
bejde i DUK - og hans indsats i Samarbejdet af Danske Fuglevenner - 
hvis næstformand han er. 

Hvis jeg nu skrev til slut, at alt det, han har opnået, var et »one man 
show«, så var det overdrevent, han har bestemt været heldig, bistået af 
sin energiske frue, så længe kræfterne slog til, men også endnu ved jeg, 
at hun trods lidelse har overtaget omsorgen for de mange pensionærer 
for at Walther Langberg kunne komme til udlandet eller herhjemme til 
udstillinger, han gerne ville besøge. 

Jeg har vældig respekt for W. Langberg og vil meget gerne blandt 
andre hilsener bringe min - jeg håber den vil nå ham uden at jeg be¬ 
høver at sende den »ekspres« - Hjertelig til lykke. AM, 

På given foranledning aftrykker vi de regler, som gælder ved udde¬ 
lingen af »Foreningen for Fuglevenner«s opdræts-medaljer. 

Præmiering af 1. opdræt. 

Fra og med første januar 1939 udsættes der en medalje 
for første opdræt i Danmark af fugle, som ikke har været 
opdrættet siden 1922, »Foreningen for Fuglevenner«s stiftel¬ 
sesår. 

Kun medlemmer af »F. f. F.« kan deltage i konkurrencen. 

Præmie uddeles kun for autentiske førsteopdræt, altså 
arter, der vitterligt ikke har været opdrættet siden 1922 her 
i landet. Som præmie uddeles en sølvmedalje. 

Såfremt det yderligere skulle vise sig, at opdrættet er det 
første af sin art i verden, tildeles guldmedalje. 

Opdrætteren skal til formanden afgive en skriftlig kort¬ 
fattet men udførlig beretning om opdrættets forløb med op¬ 
gave over fugleart, redens beskaffenhed og form, såvidt 
muligt også æggenes antal og farve - rugetid - hvorlænge 
ungerne bliver i reden og hvorlænge de mades af forældre¬ 
ne efter at de er udfløjne. Ungedragtens farve. Opmadnings- 
foder etc. 

Kun fugle, der er udrugede og opmadede af forældrene 
kommer i betragtning, altså anerkendes ikke »ammefugle« 
af nogen art (undtaget herfra er snyltere). Ungerne skal 
være udfløjne i mindst een måned inden beretningen afsen¬ 
des og opdrætteren skal kunne føre mindst to kompetente 
vidner, som underskriver beretningens rigtighed. 

Beretningen skal først offentliggøres i tidsskriftet »Stue¬ 
fuglene«. Eventuelle protester mod et formodet opdræt skal 
til formanden indgives skriftligt inden en måned efter of¬ 
fentliggørelsen, og i tvivlstilfælde er bestyrelsens afgørelse 
endelig. 

Præmierne uddeles på en af bestyrelsen fastsat dag, men 
kan ikke uddeles før 2 måneder efter rapportens offentlig¬ 
gørelse i bladet »Stuefuglene«. 

Bestyrelsen kan ophæve eller forandre betingelserne i 
denne konkurrence, og i så fald skal meddelelse herom be¬ 
kendtgøres i »Stuefuglene« for december eller januar. 

Bestyrelsen. 

Jeg indbetalte den 16. f. m. på postkonto 1385 kr. 25, som det udsend¬ 
te indbetalingskort lød på. Nu har alle omkring mig fået bladet, men 
jeg har intet hørt, der må jo foreligge en fejltagelse, derfor sender jeg 
dette. E. P. i L. 

Jeg forstår godt Deres tro til en fejl, men det er ikke rigtigt. Efter¬ 
hånden som portoen er steget, er betjeningen i takt hermed blevet rin¬ 
gere. Da portoen var 1/10 af den i dag, blev det man betalte for, ek¬ 
spederet når det kom - nu har rationalisering, maskiner og databe¬ 
handling sinket ekspeditionen indtil en måned, og Deres spørgsmål 
dækker mange andres forundring. 

Så vidt jeg husker, er det den 10. i måneden, at ekspeditionen foregår; 
når De altså indbetalte den 7, i måneden, varer det 3 dage inden kas¬ 
sereren får meddelelsen den 10., hvis han straks ekspederer den, har 
Avispostkontoret det den 11. og den ligger så til den 10. i næste måned, 
og dette er der ikke noget at gøre ved, for Postvæsenet er jo monopoli¬ 
seret. 

Selv om kassereren sender Dem de udkomne blade straks, når belø¬ 
bet er modtaget (porto), så modtager De først på normal vis bladet 
næsten 2 måneder senere - og det mellemliggende nummer mangler De 
altså, hvis ikke forretningsføreren sender Dem det separat (porto), og 
hvis De berettiget tænjcer på sendrægtighed og reagerer ved at skrive 
til mig (porto), så må jeg se at finde et øjeblik, hvor jeg kan svare 
(porto). 

Altså kassereren, forretningsføreren. De selv og jeg anvender tid og 
4 gange porto - uden at De kan være tilfreds med resultatet af vores 

indsats - vi forstår det, men kan desværre ikke gøre noget ved det - men 
det må være klart, at det er utilfredsstillende for os. 

Efter at ovenstående er skrevet, erfarer jeg, at man tog over 20 % 
forhøjelse af portoen pr. 1/7 67, men forhåbentlig bliver betjeningen 
ikke 20 % sløjere. A.-M. 

Hvad er Suflor, og hvor kan den fås? Fuglehandleren kender den 
ikke. S. P. i K. 

Safflor er frøene af en kæmpetidsel, der vokser i Asien. Dens kærner 
kunne minde om meget små, hvide solsikkekæmer, men er mere kan¬ 
tede. Det er særdeles værdifuldt til papegøjer, der gerne vil have det - 
både tør og meget gerne spiret 

Det undrer mig noget, at fuglehandleren ikke kender den. Jeg ved, at 
en gros firmaet Holger Matthiessen har udbudt det ved sin repræsen¬ 
tant, men detail kan det ihvertfald købes hos Chr. Petersens Frøhan¬ 
del, Amagerbrogade 94-96. 

Jeg håber min annonce kan nå at komme med 1.-3.-68 - brevet dateret 
7.-2.-1968. P. B. i S. • 

Ja, hvis den havde været afsendt en af de nærmeste dage efter 7.-2., 
havde der været god tid - 

Men kuvertens afsenderstempel sladrer noget om 15.-2.-68, og så kan 
det jo knibe - 

Må jeg henstille, at man overholder fristen den 15. i måneden, for 
hvis bladet skal komme den 1ste i måneden, skal jeg overholde afleve¬ 
ringsfristen, og det kan jeg ikke, hvis stoffet kommer dryssende flere 
dage for sent - det er forøvrigt næsten altid kun de annoncer, der kom¬ 
mer for sent, der er længe undervejs. A.-M. 

Hvor kan det være, at Taranta hanner ikke er levedygtige, det står i 
den nye Wiese: Tropefuglenes liv i fangeskab, og nu har jeg mistet 2 
hanner i løbet af 1 måned, kan de give nogen forklaring på det ? 

N. N. i Nyk. F. 

Deres påstand om, at hannerne ikke er levedygtige, har jeg ikke tid¬ 
ligere mødt - og jeg kan forsikre Dem, at det står ikke, som De påstår, 
i den nye Wiese, for det afsnit har jeg selv skrevet. Det kan ske, at hun¬ 
nen bider hannen ihjel, idet fuglene har tilbøjelighed til at gå i kassen 
begge, og har hun så æg at passe, er hun ofte agressiv, og det kan gå 
ud over ham. 

Wiese 1894 beskriver slet ikke taranta, skriver endog at den næppe 
bliver indført, og han har sikkert haft samme indstilling da han 1907 
skrev »Vore Stuefugle«. C. Lund »Stuefuglene« 1932 omtaler heller ikke 
taranta, 1935 kom en oversættelse af »De tropiske Stuefugle« skrevet 
af Rudolf Neunzig og oversat af daværende formand for »Foreningen 

for Fuglevenner« Fr. Rannje, og heri omtales den ganske kort - men 
den egenskab, eller skal vi kalde det svaghed, De omtaler, står heller 
ikke der. Ingvald Lieberkind skrev 1932 en bog udelukkende om pape¬ 
gøjer, der omtales den, men ikke med nogen større dødelighedsfaktor. 
1955 udgav Curt af Enehjelm sin »Papegøjebogen«, men heller ikke han 
omtaler det. De påstår. Der er et par danske bøger til, som jeg har un¬ 
dersøgt, men de omtaler slet ikke tarantaen. De må huske fejl - og jeg 
mindes end ikke i de mange værker på tysk og engelsk, jeg har pløjet 
igennem, at have stødt på noget der ligner Deres tilfælde, så den øn¬ 
skede forklaring kan jeg ikke give - da jeg slet ikke er overbevist om, 
at der gives nogen. A.-M. 

Vi har en Amazon papegøje »Laban«, og vil i den anledning gerne 
stille nogle spørgsmål: 

1) Han er ca. 23 cm lang fra hoved til halespids, er klar grøn med gule 
kinder, blåhvide øjenomgivelser, metalblå halvmaske, gult spørgsmåls¬ 
tegn på issen, lysegrønt bryst, brunspættet ryg, albuer gule, svingfjer 
marineblå og skarpt flammede, halefjer flammefarvede med grøn side 
og grønsorte pletter (som vedlagte). (Flammede og flammefarvede = 
røde, red.). Øjnene brune, de er nu ved at blive rødlige, næb hornfarvet. 
»Bukser« meget lysegrønne og grå firbensagtige fødder med homfar- 
vede kløer, vejer godt 500 gr. 

Spørgsmål: 

Er han en gulnakket Amazone, der er et svagt gulligt skær om halsen, 
eller er han en bastard? Han er meget ung! 

Svar: Den gulnakkede Amazone (Amazona ochrocephala auropalliata) 
har aldrig nogen form for blåt i hovedet, og den har altid røde vinge- 
buer og vingerande, det er udelukket at det kan være den art. 

Efter Deres beskrivelse må det dreje sig om en gulskuldret blåpandet 
Amazone, Amazona aestiva xanthopteryx, første gang beskrevet 1896 af 
Berlepsch i omitol. monatsbericht IV vol. pag. 173. Den lever i Bolivia, 
sydlige Matto Grosso, Paraguay og Nord-Argentina, mod sydvest træf¬ 
fes den helt til Tucuman, Cordoba og den nordlige del af provinsen 
Buenos Aires. 

Hvordan ved De forresten at den er ung? 

Spørgsmål 2: 

Tager dyret skade af at se fjernsyn, han er nærmest »fjernsyns nar¬ 
koman«. 

Svar: Der har været påstande fremme om, at fugle var eller blev på¬ 
virket af radiobølger, hvor meget der er om det, er jeg helt ude af stand 
til at afgøre. Men - tror De ikke, at narkomanien« mere er at fuglen 
ønsker at være hos familien, der måske er for meget optaget af fjern¬ 
synet, og at det derfor mere for den gælder om at De skal beskæftige 
sig med den end at glo på »Western«. 

Spørgsmål 3: 

Kan en fugl skelne billeder på en fj emsynsskærm, han reagerer over- 

hovedet ikke på heste og køer - men bliver fuldkommen vild når der 
viser sig ræve, katte, slanger og rovfugle o. s. v. 

Svar: Selvfølgelig kan dyret skelne billeder, hvilket De iøvrigt selv 
faktisk antyder ved at skrive om at dyrets reaktion faktisk sorterer 
synsindtrykkene af rovdyr og slanger fra mere fredelige skabninger 
- forøvrigt er en mængde fugle allergiske overfor alt, som minder om 
slanger f. eks. støvsugere og el-ledninger. 

Spørgsmål 4: 

Fuglehandleren påstår, at det er tilstrækkeligt at fjerne et par sving¬ 
fjer på hver vinge, i stedet for at stække ham, er det rigtigt? 

Svar: Vedrørende stækning henvises til min udførlige omtale i »Stue¬ 
fuglene« oktober 1966 pag. 277, der får De at vide, hvordan stækning 
kan misforstås og hvordan den skal udføres rigtigt. 

Ofte er fugle, især fra Sydamerika, stækket når de ankommer her til 
landet; når de indfødte fanger fuglene har de først gravet et hul i jor¬ 
den, det behøver ikke at være særlig dybt, men væggene er helt stejle, 
og efterhånden som de får fat i papegøjerne, klipper de ganske kynisk 
vingerne af dem og smider dem ned i hullet, dyrene kan ikke fl 3 rve og 
da de ikke kan få fat i andet end løs jord, kan de heller ikke kravle op, 
det er en meget simpel og billig indhegning, men det er altså grunden 
til den brutale stækning, der undertiden har bevirket, at fuglen aldrig 
mere bliver normal, og mange fuglehandleres meningsløse skamfering 
af fugle er et meget sort kapitel i liebhaveriets historie. 

Men lad endelig være selv at stække Deres fugl, det kan medføre, at 
De aldrig mere kan komme til den bagefter - papegøjer husker længe og 
nogle glemmer aldrig. 

Hvis Deres fugl skal stækkes, må kun den ene vinge stækkes. 
Spørgsmål 5: 

Dyret er fuldstændig ude af sig selv, når det skal i pension hos fugle¬ 
handleren i ferier - den bliver passet upåklageligt! er det dyrplageri? 

Svar: Fuglens reaktion når De rejser på ferie, er den samme reak¬ 
tion, som De kan føle med udsigt til at miste det eneste. De har kær. 
Husk, først har De taget friheden fra fuglen, så har De taget dens na¬ 
turlige partner fra den - og præget den til Dem selv, og det er natur¬ 
ligvis forpligtende for Dem, og jeg håber De kan indse, at reaktionen, 
der kan være meget voldsom, er både logisk og forståelig, og selv om 
den i pensionen passes godt, så er det efter fuglens mening ingen er¬ 
statning for Dem. (Iøvrigt henviser jeg til min artikel i »Politiken« 10. 
februar i år: »Fugle kan føle både jalousi og sorg«). 

Spørgsmål 6: 

Kan det lade sig gøre at give den noget beroligende de første dage? 

Svar: Jeg vil fraråde medicinsk behandling i den anledning, det er jo 
ikke en sygdom. 

Spørgsmål 7: 

Den kan sige ca. 12 ord korrekt hidtil, er det en begyndelse, eller læ¬ 
rer de kun som helt små unger? 

Svar: Fugles stemmebegavelse er individuel og derfor højst forskellig 
fra individ til individ, fuglene har en naturlig trang til at imitere, og 
det kan man komme ud for selv om fuglen er gammel, men den er 
som det vel også er underforstået i Deres spørgsmål, mest villig til at 
lære medens den er ung, eller yngre, helt små unger får vi faktisk al¬ 
drig importeret, og opdræt i fangenskab er så sjældent, at vi kan se helt 
bort fra det, derfor kender faktisk ingen alderen på de papegøjer, de 
har. 

Spørgsmål 8: 

»Laban« er et yderst skattet og elsket medlem af familien (far, mor 
og en 12-årig søn), den er så tam, at jeg kan lægge den på ryggen i min 
håndflade og spille bold med ham fra den ene hånd til den anden. Vi 
kan sætte ham »på toilettet« på kommando, og vi mener selvfølgelig, 
at han er et unikum; er alle papegøjer så kloge, eller har vi været u- 
sædvanligt heldige? 

Svar: De har fået en meget værdifuld og, synes jeg, dejlig fugl, men 
pas så på ikke selv at ødela^ge den. Det er en fugl og den skal behand¬ 
les som en fugl, og lad endelig være med at lave den om til et lille men¬ 
neske, det er ihvertfald i forhold til mit kendskab til »homo sapiens« 
at gå den forkerte vej. 

Til slut vil jeg gerne med de utallige spørgsmål, jeg gennem årene 
har fået stillet, in mente, bestemt fraråde Dem at gramse på fuglen 
mere end naturligt og nødvendigt, fjer er noget meget ømtåleligt og 
ødelægges de, skal fuglen vise dem et helt år. De risikerer at få en fugl 
med en kedelig mølædt og forpjusket fjerdragt at se på - medens den 
ellers, hvis den behandles fornuftigt, kan vise smukke, glansfulde og 
uberørte fjer, som man kun kan glæde sig ved at se. 

På min første broncemedalje, som jeg fik 1912, står: 

»Af dyrenes røgt - ses menneskets kløgt«, 
og ved den sidste udstilling »Papegøjer i haven« 1964, fik jeg tildelt 6 
præmier for perfekt kondition; jeg tager aldrig på mine papegøjer, de 
går ud på hånden, armen eller på en pind, sidder på skulderen, og jeg 
klør dem lidt i nakken eller på halsen, og mine papegøjer er allesam¬ 
men mine venner. 

I mange tilfælde kan overgramsning medføre fjerpilleri, og så gør det 
ondt, hvis man skal aflive en fugl, som har fået denne frygtelige vane, 
det koster tårer - så pas endelig på i tide. Albrecht-Møller. 


»Stuefuglene« 

»Jeg har ikke fået bladet - og postvæsenet siger ./ 

Den vending er jeg snart ked af at høre - ikke fordi mine sportskam¬ 
merater savner bladet, når det udebliver, det kan jeg jo kun være glad 
og tilfreds med - men det er den søforklaring forskellige posthuse eller 
deres funktionærer har givet. 

Jeg har som redaktør intet med bladets distribution at gøre - 
»Stuefuglene« udsendes gennem postvæsenet, det har jo monopol på 
sådan ombæring; det er jo kun kommunerne med skatteskemaerne og 
belysningsvæsenet med regningerne, som overtræder denne bestem¬ 
melse. 

Men det foregår for »Stuefuglene«s vedkommende på følgende måde: 

Når et medlem tilmeldes og har betalt hos vores kasserer, fremsen¬ 
des til Avispostkontoret vedkommendes navn og adresse og de påføres 
lister, som postvæsenet har, der laves en adressekliche, og når »Stue¬ 
fuglene« fra bogtrykkeren indleveres i antal der svarer til de medlem¬ 
mer listerne viser -f et reserve antal, lægges de i stempelmaskinen og 
hver kliche stempler hver sit eksemplar og derefter udsendes de til de 
respektive postdistrikter ad de sædvanlige kanaler. Og, for de allerfle¬ 
stes vedkommende når de den rigtige adresse - dem hører vi aldrig 
noget til. 

Nu kan det jo ske, at et blad går galt i byen - det kan smutte ind ad 
en forkert brevsprække, og alle er jo ikke lige flinke til at rette den 
fejl, de læser det og beholder det eller giver det videre til andre - fred 
med det - men den rigtige adresse mangler sit blad og reklamerer til 
postvæsenet, at de mangler det sidste nr. af »Stuefuglene«. Postfunktio¬ 
næren kan da på sine lister se, at der skal være et blad til pågældende, 
og er der så ikke noget, kan han rekvirere det fra Avispostkontoret. 

For De har betalt for bladet og vi har betalt for at få det ud til 
dem - portoen er på det nærmeste i dag kr. 3000,-. Jeg tør ikke påstå, at 
det er for at undgå den ulejlighed med at rekvirere et friskt nummer 
i København, at man så henviser til mig, men det er ihvertfald helt 
forkert og der sker kun det, at vi så skal omadressere klagen inden fej¬ 
len kan blive rettet og der derved hengår tid og flere involveres end 
nødvendigt er. 

Altså, udebliver bladet efter at De har betalt, så er det postvæsenet 
man skal henvende sig til. Og hvis De har glemt at betale kontingentet 
kan De risikere at der sker forsinkelser - men så kender De selv grun¬ 
den. Albrecht-Møller. 

GULDBRYSTET ASTRILD - OPMADNINGSFODER 

Hr, Erik Andersen, Jyllinge. 

1 Deres artikel om guldbrystet astrild, nævner De, under beskrivel¬ 
sen af opmadningsfoder, at der i en ny stuefuglebog står for lidt om 
myrepupper. Jeg må gå ud fra, at det er min bog, idet jeg ganske rig¬ 
tigt skriver, at man udmærket kan klare sig uden myreæg. altså: 

Myreæg, eller rettere pupper, er et udmærket foder ... sd længe det 
er friske varer!! Er de fordærvede, er de direkte farlige for fuglene. 

Endvidere er der så mange andre animalske foderemner at få nu, at 
vi, der har svært ved at finde myretuer, kan byde på daphnier, banan¬ 
fluer, melorme, enchytræer, fluer (spyfluelarver), myggelarver samt et 
par andre ting. 

Jeg har klart i bogen skrevet, at dersom man fodrer med myggelar- 
ver må man sikre sig, at de er til rådighed i hele opmadningsperioden, 
da fuglene jo ikke pludselig tager noget helt andet, hvis myggelarverne 
forsvinder . 

Så påstår De, at man ikke kan skaffe små melorme, det er da ikke 
besværligt. Har man blot to kulturer, er der hele tiden passende mel¬ 
orme at tage af - i den rigtige størrelse. 

Så skriver De, at melorme er skadelige i store mængder, for de små 
tropefugle. Det passer ikke, man kan uden risiko give tropefugle alle 
de melorme, de overhovedet vil tage, ikke een eneste fugl vil tage skade 
af dem. Den gamle skrøne om det »hårde kitinlag« kan jo blankt afvi¬ 
ses, idet småfuglene simpelthen slet ikke tager skallen, men klemmer 
kødet ud af »tuben«. Giv De bare fuglene melorme. 

Venlig hilsen F, Holbek. 


FORENINGEN FOR FUGLEVENNER 


»LANDSFORENINGEN« 


Formand: Mbrccht-Møller, Christen Koids allé 1. Kastrup, Uf. 5003 78. 
Næstformand: Helge Christensen, Dalgaardsparken 12. Lynge, Uf. Lynge 371. 
Kasseren Jørgen Utrichsfeldt. Beatevej 23, VjUby, Uf. VA 7743. 

Sekretær Aage V. Nielsen. Thorupgaardallé 32, Vanløse, Uf. 716140. 
Forretningsforer Flemming Overgaard, KnidtArnsvej 72. Dragør, tlf. 53 1153. 
Bisidder Fru Gurli Nielsen, Thorupgamdallé 32. Vanløse, tilf. 716140. 
Bisidder; Ove J. Mikkelstrup, Ærtemarken 63. Søborg, Uf. SØ 8862. 

Postgiro 7385. 



NÆSTE MØDE tirsdag den 12. marts kl. 20 i Set. Andreasordenens sel¬ 
skabslokaler, Frederiksberg allé 11. 

EMNE: * * * 

SIDSTE MØDE tirsdag den 13. februar åbnedes af formanden, der bød 
velkommen og rettede en speciel velkomst til de mange udenbys frem¬ 
mødte, og gav derefter ordet til O. J. Mikkelstrup, der foreviste et ek¬ 
semplar af en turkisparakit, der var dissekeret og herved fremviste, at 
hjernen var blodunderløbet som følge af en sprængt blodåre fremkom¬ 
met ved stød. Da de fleste græsparakitunger, når de forlader reden, 
skyder ud som en raket, vil det derfor være tilrådeligt for det første 
ikke at have en alt for lang voliere og dernæst for enden af volieren at 
udspænde et net ikke for stramt ophængt, således at dette kan afbøde 
farten. 

Derefter fik aftenens foredragsholder, Paul Rødvig, Aarhus, ordet for 
at tale om egne fugle, og begyndte med at sige, at han denne gang ikke 
havde noget billedmateriale med, da han intet nyt havde, men at han 
for øjeblikket var ved at optage film, som han håbede engang at kunne 
vise. P. R. berettede derefter, at han for 18 år siden begyndte at inter¬ 
essere sig for insektædere, hvor det var farverne, der betog ham. Han 
havde haft mange arter, der allesammen gik i een stor fælles voliere 
ca. 10x12 m tæt beplantet. 

Derefter var det lorier, hvoraf han havde haft en 8-9 arter. Lorien er en 
intelligent fugl, men den skal behandles på en ganske bestemt måde, 
for at man kan få den fortrolig. P. R. berettede derefter om en Moluk- 
kakadue, som han havde importeret fra Holland. Hun var sikkert hånd- 
madet, idet hun var fuldstændig tam. Det gik godt i lang tid, og hun fik 
lov til at flyve frit om sommeren, men da vinteren kom, og hun skulle 
være i huset og man forlod hende, begyndte hun at skrige, og det tog 
så meget overhånd, at hun måtte overlades til en dyrehave i Vildsund. 
For kakaduers vedkommende forblev det ved Molukkakaduen, men se¬ 
nere blev det græsparakitter og de australske parakitter, og P. R. be¬ 
rettede, at han netop som af O. J. Mikkelstrup foreslået, hos en vod¬ 
binder havde ladet lave et nylonnet og det havde vist sig, at 

fuglene glider af på dette net på grund af dets store spændvidde. Som 
årene gik og arbejdet med australierne ikke syntes nok til at fylde til¬ 
værelsen, begyndte interessen for ædelpapegøjer. Når de ankommer 
her til landet er de altid i en elendig forfatning og altid stækkede, og 
selv efter udstået karantæne, tager det en rum tid at få dem op. P. R. 
havde i øjeblikket 3'/i art og foreviste et billede af et par af Halmahera 
ædelpapegøjen, hvoraf hunnen havde været i eje i 6 år. Disse fugle 
skriger ikke i lighed med kakaduer, men de kan ved forårstid ved sol¬ 
nedgang komme med nogle skrig, der absolut ikke er generende, lige¬ 
som de ikke er gnavere, hvilket er en stor fordel. Deres foder består af 
den store solsikke, majskolber, agurker, grønt og en masse frugt. For 
at illustrere fuglens størrelse, kunne P. R. oplyse, at hunnen vejer 1,7 
kg. Prisen for de nyimporterede fugle ligger på 3-400 kr. pr. stk. alt ef¬ 
ter, hvorledes de er købt hos importøren i udlandet, hvorimod akkli¬ 
matiserede fugle ligger i betydeligt højere prislag, idet man skal regne 
med, at ca. 90% af de importerede fugle går til. P. R. kunne f. eks. op¬ 
lyse, at de 7 stk., der var tilbage var rest af hans import på 25-30 stk. 

Efter foredraget udspandt der sig en livlig diskussion om belysning 
hos fuglene, fugtighedsgrad, fjerlus, stækning, vitaminer og på opfor¬ 
dring oplyste P. R., hvad han har i sine volierer i dag. 

Aftenen sluttede med, at formanden foreviste de lysbilleder, som vi 
af tekniske årsager gik glip af på sidste møde. gavn. 


NÆSTVED FUGLEVENNER 

afholdt møde den 25. januar, hvortil medlemmer fra Næstved Stuekul¬ 
tur var indbudt og mødt talrigt op. 

Aftenens foredragsholder var hr. Preben Knudsen, København, som 
talte om australske fugle, dette blev gjort på en helt ny måde, idet Pre¬ 
ben Knudsen viste lysbilleder og fortalte meget udførligt om hvert en¬ 
kelt par fugle, hvorefter medlemmerne fik lov at stille spørgsmål inden 
vi gik videre til det næste par fugle. Der blev både spurgt og diskuteret 
flittigt, og P. K. var manden, som kunne svare for sig, så vi fik virkelig 
lært noget om de fugle, vi så. 

Desværre fik vi ikke gennemgået så mange, dels løb tiden fra os, og 
bageren blev kaffetørstig, men hellere få lært nogle få fugle grundigt 
at kende end se en masse, og så ikke få lært noget om disse. Det var 
en virkelig god, fornøjelig og lærerig aften. 

Torsdag den 8. februar afholdt Næstved Fuglevenner møde på K. F. 
U. M. Aftenens foredragsholder var hr. Walter Langberg. Han er jo en 
mand, som er kendt af alle undulatinteresserede, og der var også mødt 
mange såvel indenbys som udenbys. 

Formanden bød velkommen. Walter Langberg startede med korte 
træk om undulatens hjemstavn og dens historie. Derpå fik vi en beskri¬ 
velse af hvordan en udstillingsundulat skal se ud. Han fortsatte med 
at fortælle om hvordan undulaten bliver bedømt i England og i Tysk¬ 
land. Vi fik også at vide, hvordan vi kan forberede vore undulater til 
udstilling, så de fremtræder på den bedste måde. Som sidste punkt på 
foredraget læste han den engelske typestandard op. 

Han sluttede af med at vise lysbilleder, og fortalte indgående om 
hvert billede. For ikke undulatfolk var der skam også noget, han viste 
nemlig en hel del billeder af forskellige fugle, som han har derhjemme. 
Der var sikkert enighed om, at det havde været en virkelig god og ud¬ 
bytterig aften. Jytte Phillipsen, 

FUGLEFORENINGEN FOR ALS OG SUNDEVED 

holder møde på Strandpavillonen tirsdag den 5. marts kl. 20. Udstilling 

agtes afholdt på Strandpavillionen i Sønderborg d. 5.-6. oktober. 

NÆSTVED FUGLEVENNER 

afholder møde den 7, marts, hvor Sv. Aa. West- Kastrup, taler om in¬ 
sektædere. Mød op på denne interessante aften, da der vil blive noget 
at lære. 

Torsdag den 21. marts holder Næstved Fuglevenner fællesmøde med 
Næstved Stuekultur, hvor dyrlæge Hasholt kommer og taler om fugle¬ 
sygdomme. Da vi alle er interesserede i at vide, hvad vi skal gøre i til¬ 
fælde af sygdomme blandt vore fugle, forventer vi et meget stort frem¬ 
møde denne aften. Begge møderne afholdes på K. F. U. M. kl. 19,30. 

D. K. K. 

5. februar 1968. Vort møde formede sig nærmest som en hyldest til 
William Holm i anledning af 70 årsdagne. W. H. er kendt og skattet 
både her og i Sverige som en dygtig opdrætter af kanarier og som en 
charmerende foredragsholder og ikke mindst som kanariedommer. 

Også vi begyndere i den ædle sport, har meget at sige W. H. tak for - 
aldrig går man forgæves til »Rosenøms allé« eller ringer for at få gode 
råd om opdræt og andet. 

Vi fik et ret interessant referat af gamle årgange. Der er en god 
mødeprocent på ca. 46 medlemmer pr. gang. DKK vil nu udsende et 
meget lille meddelelsesblad, efter ønske fra medlemmerne, en gang 

imellem. Det første nummer er sendt ud med en gammel artikel af 
William Holm om opdræt. 

Til næste møde vil vi gå lidt af arveregleme for rødfaktorkanarieme 
igennem, da vi har mange nye medlemmer - og teori kan vi ikke und¬ 
være. T, R, 

HELSINGØR FUGLEVENNER 

Februarmødet, torsdag den 7. 

Formanden bød velkommen til medlemmerne samt rettede en særlig 
velkomst til aftenens foredragsholder, Sv. Wedergaard, København, som 
var taget den lange vej herop for at vise medlemmerene i Helsingør 
Fuglevenner den særdeles fine film, som han havde optaget dels i Hol¬ 
land samt Sverige og Jylland. 

Formanden omtalte endvidere en tur til Holland, som 5 medlemmer 
fra foreningen netop var hjemkommet fra. Disse var med for at se 
den store Landsudstilling i Rotterdam, hvor fugle fra hele Holland var 
samlet, der var ca. 3000 udstillingsnr. Deltagerne fik samtidig lejlighed 
til at foretage indkøb af nogle særdeles fine fugle hos en privat op¬ 
drætter. 

Derefter gav formanden ordet til aftenens foredragsholder. 

Hr. Wedergaard indledte med at fortælle om den tur, som han og 2 
kollegaer havde foretaget til Holland i 1966. At gå i detaljer her er 
desværre for meget. Men hr. Wedergaard er ikke alene en dygtig fugle¬ 
mand, men lige så dygtig en smalfilmsamatør. Efter filmen høstede hr. 
Wedergaard da også et kraftigt bifald fra de fremmødte for den fine 
film samt de gode kommentarer til denne. 

Aftenen sluttede, og det blev sent, med kaffe samt bankospil. 62 med¬ 
lemmer deltog i mødet. P. M. 7. 

FUGLEVENNERNE - ÅRHUS 

havde for tredie gang i træk kammeratskabsaften den 8. februar, denne 
gang dog fordi vi ikke kunne få en foredragsholder. 

Det var heller ikke den helt store diskussionsaften, men en god 
hygge- og snakkeaften. Da formanden var fraværende, måtte næstfm. 
træde til, og fremlagde følgende mødeprogram: Tirsdag d. 5, marts 
Albrecht-Møller. Torsdag d. 4. april Bjerg Thomsen, Kalø. Bjerg Thom¬ 
sen vil vise sin nye dyre- fugle- og naturfilm fra Island, og dem der 
kender ham garanterer for en vellykket aften. Torsdag d. 9. maj skulle 
overlærer Knud Juhl være hjemkommen fra Afrika og har lovet at vise 
sine lysbilleder og film samt fortælle om sine iagttagelser af fuglene, 
som de tager sig ud i deres rette omgivelser. Et program som dette, 
skulle kunne trække alle folk hjemmefra. løvrigt henledes vore med¬ 
lemmers opmærksomhed på det af Ivan Larsen indsendte referat fra 
Kongensbro Kro, og andre interesserede foreninger, der kunne tænke 
sig at lave et lignende arrangement, er velkommen til at henvende sig 
til de 4 deltagende foreningers bestyrelser. H, H. Jacobsen, sekr. 

MØDE- OG GENERALFORSAMLINGSREFERATER: 

På Helsingør Fuglevenner's generalforsamling blev beretning og regn¬ 
skab enstemmigt godkendt, men to forslag om henholdsvis fast ring¬ 
mærkning af fugle til foreningens udstillinger og om bladet »Stuefug¬ 
lene« som obligatorisk medlemsblad blev nedstemt. 

På Stuekultur for Ringsted og omegnes generalforsamling genvalgtes 
hele bestyrelsen. 

På foreningens sidste bestyrelsesmøde fastlagdes de næste medlems¬ 
møder og foreningens udstilling til efteråret. 

Medlemsmødet på hotel »Postgården« den 5. februar blev meget vel¬ 
lykket med mange fremmødte og med Kurt Jensen, Roskilde, som en 
god taler og med mange nye lysbilleder af fugle og volierer. 

Skive Fugleforening's møde d. 17. jan. havde jagtkonsulent A. Olsen, 
Ulfsborg, som taler, og han foreviste en ualmindelig fin naturfilm om 
nordiske ænder og gæs og mange andre fugle. Meget interessant var 
det at følge fuglenes træk fra rugepladseme ned over Danmark og for 
nogles vedkommende videre ned i Europa, hvor fødemangel og kulde 
ikke piner livet af dem. Jagtkonsulenten har en så nær kontakt med 
naturen og en så strålende evne til at livagtiggøre dette for tilhørerne, 
at de tilstedeværende fik en dejlig aften. 

NYVALGTE ELLER GENVALGTE FORENINGSBESTYRELSER: 
Stuekulturforeningen for Møn: 

Formand: Børge Jensen, Kokseby pr. 4792 Askeby, telf. 7431, 

Næstfmd.: Børge Christiansen, 4780 Stege, telf. 5232, 

Kasserer: Søren Holm, 4780 Stege, telf. 4622. 

B.-medlem: Knud Matissen, Hjelm, 

B.-medlem: Bøje Hansen, Stege, 

B.-suppleant: Hans Lassen, Lendemark, tlf, 4241. 

Stuekulturforeningen for Ringsted og omegn: 

Formand: Chr. Petersen, Benløse by pr. 4100 Ringsted, 

Næstfmd.: N. J. Johansen, Gyvelvej 16, 4100 Ringsted, telf. 61 16 72, 
Kasserer: Børge Larsen, Hybenvej 15, 4100 Ringsted, 

Sekretær: Fru H. Nielsen, Bøllingvej 14, 4100 Ringsted, telf. 6116 10, 
Best.-mdl.: Martin Hansen, Søndergade 51, 4100 Ringsted, 

Best.-mdl.: Svend A. Larsen, Acacievej 7 B, 4100 Ringsted, 

Best.-mdl.: fru M. Christiansen, Fynsgade 20, 4100 Ringsted. 

Helsingør Fuglevenner, Helsingør: 

Formand: H. J. Amsing, Gurrevej 28, 3000 Helsingør, telf. 2136 58, 
Næstfmd.: Arne Hansen, Boyesvej 8, 3000 Helsingør, 

Kasserer: Henning Larsen, Skjoldsvej 20, 3000 Helsingør, 

Sekretær: Peter M. Jensen, St. Annægade 25, 3000 Helsingør, tlf. 21 03 92, 
Best.-mdl.: Eilif Backe, Snerlevej 18, 3000 Helsingør, telf. 2128 75. 

SAMARBEJDET mellem danske fuglevenner - 

FORENINGERNE erindres venligst om indbetaling af Adm.-bidraget 
inden udgangen af marts måned. Adm.-bidraget er stadig kun 25 øre 
pr. medlem for året 1. marts 1968 til 28. februar 1969 og det bedes indbe¬ 
talt til SAMARBEJDET, kassereren, Gurre vej 28, 3000 Helsingør, og 
helst på postgirokonto nr, 13 3240. 

På grund af formandens langvarige sygdom er Arbejdsudvalgets kor¬ 
respondance forsinket, meddelelse om Kongressen vil fremkomme sna¬ 
rest. 

MØDELISTEN for marts måned 1968, 

Dato, by, forening, arrangement, mødested, ugedag, klokkeslet og even¬ 
tuelt program: 


4. København 

4. Ringsted 

5. Esbjerg 

5. Sønderborg 

5. Aarhus 

6, Assens 

6. Randers 

6. Silkeborg 
6, Svendborg 
6. Aalborg 


D. K. K, (Kanarieklubben), møde. Sprogforeningen, 
Rømersgade 23, mandag kl. 20. 

STUEKULTUR FOR RINGSTED OG OMEGN, møde, 
hotel »Postgården«, mandag kl. 19,30. Taler: N. P. Lar¬ 
sen, Roskilde. 

F. F .F. Sydvestjylland, møde. Parkhotel, tirsdag kl. 20. 
Taler: Villy Poulsen, Assens. Farvefilm. 

STUEKULTURFORENINGEN FOR ALS OG SUNDE¬ 
VED, møde. Strandpavillonen, Sønderborg, tirsdag 
kl. 20. 

FUGLEVENNERNE AARHUS, møde. Østergades ho¬ 
tel, tirsdag kl. 20. Taler: J. L. Albrecht-Møller. 

FORENINGEN FOR STUEKULTUR, møde Marcus- 
sens hotel. Strandgade, onsdag kl. 20. 

RANDERS STUEKULTURFORENING, møde. Hånd- 
værkerforeningen, onsdag kl. 19,30. Taler; J. L. Al¬ 
brecht-Møller. 

SILKEBORG FUGLEFORENING, møde, Den folkelige 
Forsamlingsbygning, Vestergade, onsdag kl, 20. 

SVENDBORG OG OMEGNS FUGLEVENNER, møde, 
restaurant »Borgen«, onsdag kl, 20. 

AALBORG FUGLEFORENING, møde, konditori »Kri¬ 
stine«, Vesterbro, onsdag kl. 19,30. 

7. København 

STUEKULTURS FUGLEVENNER, møde. Vartov, 
torsdag kl. 20. 

7. Næstved 

NÆSTVED FUGLEVENNER, møde, K.F.U.M., Jern¬ 
banegade 19, torsdag kl. 19,30. Taler; Svend A. West. 

7. Roskilde 

ROSKILDE OG OMEGNS FUGLEFORENING, møde, 
Palæ-Caféen, Stændertorvet, torsdag kl. 19,30. 


11. Frederikssund STUEKULTURFORENINGEN AF 1960, møde, Ung- 


11. Glostrup 

domshuset, Kocksvej 8, mandag kl. 19,30. 

FUGLEVENNEN GLOSTRUP, møde, K.F.U.K. & M., 
Stationsvej 14, mandag kl. 20. Taler: Svend A. West. 


12. Frederikshavn FREDERIKSHAVN FUGLEFORENING, møde, Bechs 
hotel, tirsdag kl. 20. 

12. København FORENINGEN FOR FUGLEVENNER, møde, St. An¬ 
dreas Ordenens selskabslokaler, Frederiksberg allé 11, 
V., tirsdag kl. 20. 

12. Nykøbing M. THISTED AMTS FUGLEFORENING, møde. Central- 


13. Skive 

hotellet, tirsdag kl. 20. Taler: Aage V. Nielsen. 

SKIVE FUGLEFORENING, møde. Rådhuscaféen, ons¬ 
dag kl. 20. Taler: Aage V. Nielsen. 

14. Herning 

FORENINGEN FOR STUEKULTUR FOR HERNING 
OG OMEGN, møde, konditoriet »Trianon«, torsdag kl. 
20. Taler: Aage V. Nielsen. 

14. Holbæk 

HOLBÆK OG OMEGNS FUGLEFORENING, møde, 
hotel »Isefjord«, torsdag kl. 19,30. Taler: Mogens Stig 
Andersen. 

14. København 

SELSKABET FOR STUEKULTURER I DANMARK, 
møde, Teatersalen Brønshøj-Husum Ungdomshus, Fre- 
derikssundsvej 157-159, torsdag kl. 19,45. 

14. Stege/Møn 

STUEKULTURFORENINGEN FOR MØN, møde, Sky- 
devænget, torsdag kl. 19,30. Bankospil. 

19. Søborg 

SØBORG STUEKULTUR, møde. Egegårdsskolen, Ræ¬ 
veholmen 1, tirsdag kl. 19,30. 

20. København AMAGER STUEKULTURFORENING, møde, Teknisk 

Skole, Tårnbyvej 5, Kastrup, onsdag kl. 1930. 

21. Næstved NÆSTVED FUGLEVENNER, fællesmøde med Næst¬ 

ved Stuekultur, K.F.U.M., Jernbanegade 19, torsdag 
kl. 19,30. Taler: Dyrlæge Jens Hasholt. 

21. Nykøbing F. FUGLEVENNEN FOR NYKØBING F. OG OMEGN, 
møde. Logen, Sdr. Boulevard 8, torsdag kl. 20. 


21. Roskilde ROSKILDE OG OMEGNS FUGLEFORENING, gene- 
ralforsamling, Palæ-Caféen, Stændertorvet, torsdag kl. 
19,30. 


25. Frederikssund STUEKULTURFORENINGEN AF 1960, møde. Ung¬ 
domshuset, Kocksvej 8, mandag kl. 19,30. 

28. Haderslev FUGLEVENNER FOR HADERSLEV OG OMEGN, 
møde, hotel »Norden«, torsdag kl. 20. Taler: Knud 
Heine Nielsen, Holstebro. 


FASTLAGTE UDSTILLINGER I 1968: 

September måned: 

27.-29. København-Kastrup, Amager Stuekulturforening. 

Oktober måned: 

5.-6. Sønderborg, Fugleforeningen for Als og Sundeved. 

18. -20. Frederikssund, Stuekulturforeningen af 1960. 

19. -20. Holbæk, Holbæk og omegns Fugleforening. 

25.-27. Esbjerg, Foreningen for Fuglevenner, Sydvestjylland. 

25. -27. Næstved, Næstved Fuglevenner. 

26. -27. Nyborg, Nyborg Stuekulturforening. 

November måned: 

1.- 3. Helsingør, Helsingør Fuglevenner. 

8.-10. Ringsted, Stuekultur for Ringsted og omegn. 

23.-24. København, Specialklubbemes Kåringsskue. 

Arbejdsudvalget. 


Medlemmers køb, salg og bytte - 

Læg venligst 1 krone i frimærker sammen med Deres fremtidige an¬ 
noncer til denne rubrik. 

Sælges: 3,1 turkis græsparakitter, juni 1967, sunde, kraftige fugle fra 
friluftsvoliere. 

Bruun-Rasmussen, Marstrandsvej 2, Svendborg, tlf. (09) 21 27 31. 

Sælges: 14 spidshalet bæltefinker med rødt næb, 1,0 turkisparakit, 0,1 
bjerglori, 1,0 blåhovedet papegøjeamadine. 

Købes eller byttes med ovenstående: 0,1 splendid, 0,1 blåhovedet pape¬ 
gøjeamadine. 

Esben Jensen, Vindingevej 61 C ^ Roskilde, tlf. (03) 35 48 38. 

Købes: 0,1 rødisset skægfugl (Megalaima haemacephala), 0,1 hvidstru- 
bet klerkefinke (Sporophila albogularis), 

Flemming Pedersen, Solvej 2, 4700 Næstved, (03) 72 53 36 eft. 18,00. 

Sælges: 1,1 kobber kanarier, fastringede fra 1967, meget smukke mørke 
fugle, der har været holdt tilbage som reserve til ynglesæsonen. Sælges 
kun samlet. Pris kr. 75,00. 

Svend A. Nielsen, Toftevej 21, Assens, tlf. Assens 104 (i forretningstiden) 

Bytte: Bourkshunner fra 1967 ønskes for blodfornyelse ombyttet m. do. 
K, Nielsen, Dalvangen 39, Brønshøj, Bella 9430. 

Sælges: 1,1 rødvingede parakitter. 

Købes: 2,0 splendid, elegants kan evt. indgå i bytte. Kun dyr af god 
kvalitet har interesse. 

Paul Rødvig, Strandbyvej 8, Risskov, tlf. (06) 17 73 56. 

Sælges evt. byttes: Græsparakitter, 1,3 elegant og 2,1 blåvinger, fast DF 
ring 1966 og 67. 

Poul Rasmussen, Stentoft, 6200 Aabenraa, tlf. 046-22854. 

Sælges: 2,2 harlekinvagtler, 1,2 diamantduer, 0,2 blå A. personata, 04 A. 
persona ta m. blå arvelighed og enkelte alm. A. personata. 

Poul Frandsen, Brønshøjvej 80, Kbhvn.-Brh. Tlf. (01) 717925. 

Sælges: 3,3 pragtrosella 1967, 1,1 pragtrosella ynglepar, 2,1 stanleypara- 
kitter 1966, 2,3 bourksparakitter, 1,1 sangparakitter. 

Kurt Steen Christensen, Nordtoftevej 11, Farum, tlf. 95 07 64. 

Sælges: Kanarier. Efter 15. marts sælges enkelte hanner i følgende far¬ 
ver: guld, sølv og rødorange-isabeller samt røde, rosa og blå. 

O. Nissen Jørgensen, Vestre Strandallé 65, 8240 Risskov, tlf. (06) 17 7205 

Købes: 2,0 bourksparakitter, 1,0 sangparakit, 1 amazon eller ara. 

Benth Olesen, Rønnevej 9, Fruens Bøge, Fyn. Tlf. 09 12 77 11 til 17. 

Købes? 1,1 pragtrosella 4 år, 1,1 sangparakitter 3 år, 1,1 turkis græs¬ 
parakitter, kinesiske dværgvagtler, 0,1 broget astrild, 1,1 sivastrilder, en 
talende beo, 1,1 grå jaco ynglepar (unger 3 år i træk), bure og volierer. 
E. Christensen, Rugbakkevej 20, Aarhus N. (06) 16 7257. 

Sælges: 2,2 turkisparakitter, 2,2 bourksparakitter, 1,2 pragtrosellaer, 
2,5 kin. dværgvagtler. 

Erik Johansen, Risbyholmvej 26, Brønshøj, tlf. (01) 7176 38. 

Byttes: 0,1 splendid græspårakit, opdræt 1967, byttes med en han af 
samme, eller en han kan købes. 1,0 stanleyparakit byttes med 1,0 do. 
eller 1,0 købes. 

H, Niess, Rosenvang, Klitrosevej 5, Brønshøj. 

Sælges: 1,1 mohrenkopf, 2 år, 1,1 blommehovedet parakit, 2 år. I bytte 
kan tages 1,1 sangparakitter, 1,1 bourks eller sorthovedet dværgpape¬ 
gøjer. 

Karl Nielsen, Voldbjergvej 7, Risskov. 

Sælges: 1,0 sangparakit, god ynglefugl. 0,1 blå personata, 0,3 halvblods 
(af ren blåxgrøn/blå) personata, 1,0 rød kanariefugl, meget fin, 1,0 
harlekinvagtel, 0,1 halvblods diamantdue (sølvfarvet x almindelig), 1,0 
blårygget spurvepapegøje. 

Købes: 1,1 sølvfarvet diamantdue. 

/. Fuglstrup, Drosselvej 5, kælderen, København F. 

Sælges: 0,3 diggles bæltefinker a 80,00 kr., 1,1 kin. dværgvagtler 40,00 kr. 

I, 1 jap. vagtler 25,00 kr., 0,2 rosenh. dværgpapegøjer a 40,00 kr., 1,1 dia¬ 
mantfinker 200,00 kr., 1,1 maskebæltefinker 250,00 kr., 0,3 kanariefugle 
a 20,00 kr., 1,0 fischers dværgpapegøje 40,00 kr., 1,2 gulnæbbet bælte¬ 
finker a 35,00 kr., 2,2 ensfarvet mågefinker 12,00 kr. 

C. Munch, Raabylille, Stege (03 81 34 26). 

Sælges: 1,0 kapdue, født august 1968. 

M. Heiberg Andersen Grambyvej 52, tlf. 70 34 22. 

Sælges: 1,1 bourksparakitter (66) 200 kr., 1,1 alexanderparakitter (66) 
150 kr., 1,1 nymfeparakitter (67) 80 kr., 1,1 nat. udruget kin. dv. vagtler 
(67) 50 kr., 2,0 do. a 7 kr., 2,2 kanariefugle 45-50 kr. 

Købes: Pænt, brugt bur ca. 80x30x60 cm. 

Jan Harder, Elverhøjen 17 B, Herlev, tlf. 94 59 09 efter kl. 14. 

Sælges: 1,1 båndfinker, ynglepar, 2,3 kin. dværgvagtler, 2-årige, naturud¬ 
rugede, ubeslægtede. Brunbrogede mågefinker. Fuglene sendes ikke. 
Købes: Nolge kassebure til redebrug. Aage Poulsen »Tropefuglenes liv 
i fangenskab« eft. Wiese, »Prydfjerkræ«. 

G. Albertsson, Bøgehøj 48, Hellerup. SØ 1132. 

Sælges: 2,1 sangparakitter, 2,1 turkisparakitter, fuglene fra friluftsvoli- 
ere. 

Skovgaard Nielsen, Peder Billesvej- 30, Holbæk, tlf. 43 49 29. 

Sælges: 1,1 pennantparakitter, 1,2 rosellaparakitter, 1,2 splendid græs- 
parakitter, 1,1 sangparakitter, 2,1 bourksparakitter. 

Busk Rasmussen, Randers. 

Sælges eller byttes: 1,2 guldfasaner, 1,0 grønfasan, byttes med pragt¬ 
finker og astrilder eventuelt parakitter. 

Svend Andreasen, Gartneriet Nordal, Restrup pr. Aalborg 9000. 

Tlf. (08) 19 11 23. 

Sælges: 1,1 Pyrrhura perlata, blåkindet Conure, ynglepar. 

O. /. Mikkelstrup, Ærtemarken 63. 

Sælges: 1,1 sangparakitter, 1,1 rosellaparakitter, 2,2 spurvepapegøjer. 
Jørgen Jacobsen, Amager Landevej 258, Kastrup, tlf. (01) 50 91 15. 

Sælges: 0,1 grøn dråbeas trild, 1,0 helenaastrild, 2,2 hvide høj stjerter, 
1,0 blåkindet skægfugl, 1,0 mexico skade, 1,0 pagodestær, 0,1 rødøret 
biilbiil, 0,1 indigofinke, 0,1 dueparakit. 

Købes: 1,1 kubafinker, 1,0 rødnæbbet indisk buskvagtel, 1,0 regnvagtel 
eller andre sjældne vagtler og tropefugle. 

Poul Brandt, Sandalsvej 31, 5700 Svendborg. 

Sælges: Ca. 30 fine brogede undulater fra friluftsvoliere, sunde fugle. 
Knud £. Christensen, Louisevej 1, Nykøbing Mors. 

Sælges: Grå talende jaco-papegøje med bur, eller byttes m. parakitter. 
Børge Lauritsen, Vestergade 1 A, Horsens, tlf. (05) 621948. 

Sælges eller byttes med parakitter, dværgpapegøjer: fine rosa kanarier 
fra 1967. 

Henry Jørgensen, Hovedvejen 26, Osted pr. Roskilde. 

Sælges: 1,1 4-årige rosellaer, godt ynglepar, 3 stk. unger af disse 1967. 
Charles Simonsen, Søndergade 110, Gelsted, Fyn. 

Sælges: 5 sodbrunhovedet, 5 sorthovedet, 3 rødhovedet dværgpapegøjer, 
1,1 nymfeparakitter, alle fra 1967, 1,1 sangparakitter 3 år. 

Købes: 1,1 nyassa, 1,0 grøn/blå dværgpapegøjer eller byttes med oven¬ 
stående. 

Helmer Knudsen, Kronborg Ladegaardsvej 5, Helsingør, tlf. (03) 21 61 19 

Sælges: Recessive hvide kanarier -h gule med hvid arvelighed. 

G. Ronck, Gyldenvangs allé 13, Charlottenlund. 

Købes: 0,1 kobberrød skimmel, kun fastringet 1. kl. fugl har interesse. 
£. Brandstrup, Møllemarksvej 66, Odense V. 



Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


Verner Th. KJøge - Beltahøjvej 29 - Tif. GO 8756 


Enkelte årgange af 
>STUEFUGLENE< 

16. - 17. - 18. - og 20. årgang å kr. 10,- 
24. - 25. - 26. - 27. - 28. - 29. - 30. og 31. årgang å kr. 8,- 
33. - 34. - 35. - 36. - 37. - 38. - 39. og 40. årgang å kr. 10,- 
alt i- porto 

Der findes også enkelte nr. af flere årgange efter 16. årgang. 
Henvendelse: FLEMMING OVERGAARD 

Krudttårnsvej 72, Dragør 














Cceg mærke Hl os! 

Vi findes ailesammen 
blandt mange andre 
arter af fugle i 

UMBERTO’S FUGLEHUS 

HOWrrZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aaxhus C. - Telefon 40339 
Levende dyr og fugle en gros - Import - Export 
Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 

Parkfugle 

Forskellige traner, prydgæs og 


rede flamingo, sorte svaner m. m. 

Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØTT^S EFTF« — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding .. 

Parakitblanding. 

Turteldueblanding... 

Vagtelblanding. 

Vildfugleblanding... 
Canariefrø... ... ... 

Hampefrø. 

Solsikke, stribet. 

Solsikke, son. 

Solsikke, mixed. 

Valmuefrø, blåt. 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, Japan. 

Hirse, niger. 

Kolbehirse. 

Fugleryps nr. 1. ... 

Raps, sort. 

Uafskallet ris. 

Hvidgran frø 
Tidselfrø udsolgt p. t. 
AiskallcL fodergræs ... 

Skriv efter prisliste. 


Ordrer på 50 kr. franko + efterkrav. 


Bladudv. Ansvarsh. red.: Albrecht-Møller, Christen Koids Alle 1, Kastrup 





















Frøhandler 

PETERSEN 

IMPORT . EXPORT 

Axnagerbrogade 94-96 

København S. 

TIf. 58 61 82 — 58 60 82 

Forlang 

varo* og prisUato tiisondt 

Forsendes overalt i landet. 

Ved samlet køb for mindst 50 kr. 
franco levering + efterkrav 
Kvantumsrabat 


Holger MaHhiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



er det idedlc tilskudsfbder 
i fiylenes yngletid. 
FOOT-EGQ oiverbedne 
yngleresultafcr og holder 
ungerne i god jbrm .og deter 
hvad hver(iigtchoider^f»l«r. 




/ - ^ 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

V_ J 









ALTID SUNDE OG RASKE FUGLE, NAR DE BRUGER 




Vitahraft 


Dette moderne vitaminiserede fuglefoder er det 

mest købte i Danmark 

Vitakraft er som selve naturens emcring til fuglene; ædle sol¬ 
modne frø direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

\OGLE TIPS: 

. Dc originale plomberede storforbrugerpalcningcr pa 2.5 og 
S kg er væsentlig billigere for opdrættere og storforbrugere. 

De forskellige sorter VITAKRAFT-OPMADMNGSFO- 
’ DER garanterer opdrætterne meget fine resultater. 

Atle arter fuglesyudommc kan bekæmpes med den bekendte 
fugle*hiælp fra Vitakraft. 

Forlang venligst brochurer hos Deres fuglehandler eller direkte hos 
generalreprasentanten: 

UNieUM - UMBERTO NILSSON JUN. 

HOWITZVEJ 67A . KØBENHA\N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 
Flyvebure 

m 

Ynfflehtire 

og Rekvisitter 


Forlang tilbud 


Rigtige priser 


Vesterbros Dyrehandel 

H Christiansen 

Tlf. VE 10184 . Saxogade 88 . København V 


LIPO OFF8ET-8KI&BY 






